open-index/open-wikipedia-markdown huggingface dataset:
Stage Door

***Stage Door*** (títol orichinal en anglés, en aragonés ***Puerta d'o escenario***, estrenada en Aragón con o títol en en castellano de ***Damas del teatro***, en aragonés ***Damas d'o teatro***) ye una cinta estausunidense de l'anyo 1937 de cine de drama dirichida por Gregory La Cava seguntes un guión cinematografico d'Edna Ferber y George S. Kaufman (basau en una obra de Morrie Ryskind y Anthony Veiller) con una banda sonora orichinal de Roy Webb y una dirección de fotografía de Robert De Grasse. Producida por Pandro S. Berman ta la productora cinematografica *[[RKO Radio Pictures]]*, en o suyo elenco incluye a destacaus actors, como Katharine Hepburn, Ginger Rogers, Adolphe Menjou, Gail Patrick, Constance Collier, Andrea Leeds, Samuel S. Hinds, Lucille Ball u Franklin Pangborn.

## Se veiga tamién
* Cine en 1937.
* Cintas de 1937.

## Referencias

## Vinclos externos

*  ''Stage Door'' en IMDb.
*  ''Stage Door'' en Turner Classic Movies.

## Galería d'imáchens

Imachen:Katharine Hepburn in Stage Door trailer.jpg|Katharine Hepburn en o papel de *Terry Randall*.
Imachen:Ginger Rogers in Stage Door trailer.jpg|Ginger Rogers en o papel de *Jean Maitland*.
Imachen:Adolphe Menjou in Stage Door trailer.jpg|Adolphe Menjou en o papel d*'Anthony Powell*.
Imachen:Gail Patrick in Stage Door trailer.jpg|Gail Patrick en o papel de *Linda Shaw*.
Imachen:Constance Collier in Stage Door trailer.jpg|Constance Collier en o papel de *Catherine Luther*.
Imachen:Andrea Leeds in Stage Door trailer.jpg|Andrea Leeds en o papel de *Kay Hamilton*.
Imachen:Samuel S Hinds in Stage Door trailer.jpg|Samuel S. Hinds en o papel de *Henry Sims*.
Imachen:Lucille Ball in Stage Door trailer.jpg|Lucille Ball en o papel de *Judy Canfield*.
Edna Ferber

**Edna Ferber**, naixita de Kalamazoo (Michigan, Estaus Unius) o 15 d'agosto de 1885 y muerta en Nueva York (Nueva York, Estaus Unius) o 16 d'abril de 1968, estió una destacata escritora, novelista y guionista estausunidense, con cuantos premios recebitos mientres a suya carrera literaria.

D'entre o suyo treballo como guionista, se pueden destacar os guions (u adaptacions que se n'han feito d'as suyas novelas) de bellas cintas, como *[[Show Boat (cinta de 1929)|Show Boat]]* (1929, Harry A. Pollard), *[[The Royal Family of Broadway]]*, 1930, George Cukor y Cyril Gardner), *[[Cimarron (cinta de 1931)|Cimarron]]* (1931, Wesley Ruggles), *[[Saratoga Trunk]]* (1945, Sam Wood), *[[Giant (cinta de 1956)|Giant]]* (1956, George Stevens) u *[[Cimarron (cinta de 1960)|Cimarron]]* (1960, Anthony Mann).

## Vinclos externos

*  ''Edna Ferber'' en IMDb.
*  ''Edna Ferber'' en Internet Broadway Database.
*  ''Edna Ferber'' en Find A Grave.
Cimarron (cinta de 1960)

:*Iste articlo ye sobre una cinta estausunidense de 1960; ta atros usos, se veiga *'Cimarron (desambigación)***.

***Cimarron**' (títol orichinal en anglés, estrenata en Aragón con o títol de *Cimarrón*) ye una cinta estausunidense de l'anyo 1960 de cine de western, *[[remake]]* d'a cinta *[[Cimarron (cinta de 1931)|Cimarron]]* de 1960 de Wesley Ruggles), dirichita por Anthony Mann seguntes un guión d'Arnold Schulman (basato en a novela *[[Cimarron (novela)|Cimarron]]*, d'Edna Ferber), con una banda sonora orichinal de Franz Waxman y una dirección de fotografía de Robert Surtees. Producita por Edmund Grainger ta *[[Metro-Goldwyn-Mayer]]*, en o suyo reparto incluye a destacatos actors como Glenn Ford, Maria Schell, Anne Baxter, Harry Morgan, Russ Tamblyn, Mercedes McCambridge u Arthur O'Connell.

## Se veiga tamién
* Cine en 1960.
* Cintas de 1960.

## Referencias

## Vinclos externos
*  ''Cimarron'' en IMDb.
*  ''Cimarron'' en AllRovi.
Winchester '73

:*Iste articlo ye sobre una cinta de cine de western estausunidense de 1950; ta atros usos, se veiga *'Winchester '73 (desambigación)***.

***Winchester '73**' (títol en anglés, estrenada con iste zaguer títol en Aragón) ye una cinta estausunidense de l'anyo 1950 de cine de western dirichita por Anthony Mann seguntes un guión de Borden Chase, Robert L. Richards, con una banda sonora orichinal de Walter Scharf y una dirección de fotografía de William H. Daniels. Producita por Aaron Rosenberg ta *[[Universal Pictures]]*, en o suyo reparto incluye a destacatos actors como James Stewart, Shelley Winters, Stephen McNally, Millard Mitchell, James Best u Dan Duryea.

O rodache d'a cinta s'escaició en dos localidaz d'Arizona (Mescal y Tucson) y en os Universal Studios de California.

O director cinematografico alemán Wim Wenders afirmó que en iste cinta bi heba tantas historias sobre un rifle que se'n podeban fer dica ueito buenos western italianos. Se tracta d'una cinta de *[[Cinta de serie B|serie B]]* a on se contan una succesión d'historias con nomás que un solo filo conductor, o personache de *Lin McAdam*, ganador d'un Winchester modelo 1873. D'iste cinta se fació un *[[remake]]* en 1967, *[[Winchester '73 (cinta de 1967)|Winchester '73]]* (Herschel Daugherty).

## Elenco

## Se veiga tamién
* Cine en 1950.
* Cintas de 1950.

## References

## Vinclos externos

*  ''Winchester '73'' en IMDb.
*  ''Winchester '73'' en Turner Classic Movies.
¡Ay, Carmela!

***¡Ay, Carmela!*** (títol en castellano, estrenada en Aragón con o títol orichinal en castellano) ye una cinta italo-espanyola de l'anyo 1990 de cine de comedia y cine de drama ambientata en a Guerra Civil Espanyola. Dirichita por Carlos Saura seguntes un guión d'o mesmo Saura y de Rafael Azcona y José Sanchís Sinisterra, con una banda sonora orichinal d'Alejandro Massó y una dirección de fotografía de José Luis Alcaine, en o suyo reparto incluye a destacatos actors como Carmen Maura, Andrés Pajares, Gabino Diego, Maurizio De Razza y José Sancho.

## Se veiga tamién
* Cine en 1990.
* Cintas de 1990.

## Vinclos externos
*  ''¡Ay, Carmela!'' en IMDb.
Shelley Winters

**Shelley Winters** (nombre artistico de **Shirley Schrift**), naixida de Saint Louis (Missouri, Estaus Unius) o 18 d'agosto de 1920 y muerta en Beverly Hills (California, Estaus Unius) o 14 de chinero de 2006, estió una destacada actriz estausunidense, activa en o cine estausunidense dende meyaus d'os anyos 1940 dica la suya muerte y con cuantos premios recibius mientres a suya carrera cinematografica.

D'entre a suya ampla filmografía, se puet mencionar beluna d'as suyas interpretacions en bellas cintas como *[[Living in a Big Way]]* (1947, Gregory La Cava), *[[The Great Gatsby (cinta de 1949)|The Great Gatsby]]* (1949, Elliott Nugent), *[[A Place in the Sun (cinta)|A Place in the Sun]]* (1951, George Stevens), *[[The Night of the Hunter (cinta)|The Night of the Hunter]]* (1955, Charles Laughton), *[[The Diary of Anne Frank (cinta de 1959)|The Diary of Anne Frank]]* (1959, George Stevens), *[[Lolita (cinta de 1962)|Lolita]]* (1962, Stanley Kubrick), *[[A Patch of Blue]]* (1965, Guy Green), *[[Alfie (cinta de 1966)|Alfie]]* (1966, Lewis Gilbert), *[[The Poseidon Adventure (cinta de 1972)|The Poseidon Adventure]]* (1972, Ronald Neame), *[[Next Stop, Greenwich Village]]* (1976, Paul Mazursky), *[[Un borghese piccolo piccolo (cinta)|Un borghese piccolo piccolo]]* (1977, Mario Monicelli), *[[Fanny Hill (cinta de 1983)|Fanny Hill]]* (1983, Gerry O'Hara) u *[[The Portrait of a Lady (cinta)|The Portrait of a Lady]]* (1996, Jane Campion).

## Se veiga tamién
* Cintas interpretadas por Shelley Winters.

## Vinclos externos

*  ''Shelley Winters'' en Internet Movie Database.
*  ''Shelley Winters'' en Internet Broadway Database.
*  ''Shelley Winters'' en Turner Classic Movies.
*  ''Shelley Winters'' en Find A Grave.
Rafael Azcona

**Rafael Azcona Fernández**, naixiu de Logronyo (La Rioja) lo 24 d'octubre de 1926 y muerto en Madrit (Espanya) lo 24 de marzo de 2008 por un cáncer de pulmón, estió un destacau guionista espanyol, activo en o cine espanyol dende zaguerías d'os anyos 1950 y con cuantos premios recibius mientres a suya carrera cinematografica.

D'entre la suya ampla filmografía, se puet mencionar bel uns d'os suyos guions en bellas cintas como *[[El pisito]]* (1959, Marco Ferreri y Isidoro M. Ferry), *[[Plácido]]* (1961, Luis García Berlanga), *[[El verdugo]]* (1963, Luis García Berlanga), *[[La grande bouffe]]* (1973, Marco Ferreri), *[[Un hombre llamado Flor de Otoño]]* (1978, Pedro Olea), *[[La escopeta nacional]]* (1977, Luis García Berlanga) *[[Patrimonio nacional (cinta)|Patrimonio nacional]]* (1981, Luis García Berlanga) *[[Nacional III]]* (1982, Luis García Berlanga) *[[La Corte de Faraón (cinta)|La Corte de Faraón]]* (1985, José Luis García Sánchez), *[[La vaquilla]]* (1985, Luis García Berlanga), *[[El bosque animado]]* (1987, José Luis Cuerda), *[[¡Ay, Carmela!]]* (1990, Carlos Saura), *[[Belle Époque (cinta)|Belle Époque]]* (1992, Fernando Trueba), *[[Tirano Banderas (cinta)|Tirano Banderas]]*  (1993, José Luis García Sánchez), *[[La niña de tus ojos]]* (1998, Fernando Trueba), *[[La lengua de las mariposas]]* (1999, José Luis Cuerda), u *[[Los girasoles ciegos (cinta)|Los girasoles ciegos]]* (2008, José Luis Cuerda).

## Premios
Rafael Azcona recibió un Premio Nacional de Cinematografía en 1982 y o Premio Goya d'Honor en a suya 12<sup>ena</sup> edición en 1998 por a suya labor cinematografica.

## Se veiga tamién
* Cintas con guión de Rafael Azcona.

## Referencias

## Vinclos externos
*  ''Rafael Azcona'' en Internet Movie Database.
Pablo González del Amo

**Pablo González del Amo** (encara que a sobén feba servir cuantos nombres artisticos, como **Pablo G. Del Amo**, **Pablo Del Amo**, **Pablo G. de Amo**, **Pablo de Amo**, **Pablo García del Amo** u **Pablo del Amo**), naixiu de Madrit en 1927 y muerto en ixa mesma capital o 4 d'agosto de 2004, estió un destacau montador cinematografico espanyol, activo en o cine espanyol dende meyaus d'os anyos 1950 dica la suya muerte y con cuantos premios y nominacions recibius mientres a suya labor cinematografica.

D'entre la suya filmografía, se puet destacar bellas cintas como *[[La caza]]* (1966, Carlos Saura), *[[Peppermint Frappé]]* (1967, Carlos Saura), *[[El padre Coplillas]]* (1968, Ramón Comas), *[[Ana y los lobos]]* (1973, Carlos Saura), *[[El espíritu de la colmena (cinta)|El espíritu de la colmena]]* (1973, Víctor Erice), *[[Cría cuervos]]* (1976, Carlos Saura), *[[Mamá cumple 100 años]]* (1979, Carlos Saura), *[[Bodas de sangre (cinta)|Bodas de sangre]]* (1981, Carlos Saura), *[[El caso Almería]]* (1984, Pedro Costa), *[[Tasio]]* (1984, Montxo Armendáriz), *[[La corte de Faraón (cinta)|La corte de Faraón]]* (1985, José Luis García Sánchez), *[[El viaje a ninguna parte (cinta)|El viaje a ninguna parte]]* (1986, Fernando Fernán Gómez), *[[Divinas palabras (cinta)|Divinas palabras]]* (1987, José Luis García Sánchez), *[[El mar y el tiempo]]* (1989, Fernando Fernán Gómez), *[[¡Ay, Carmela!]]* (1990, Carlos Saura), *[[Tirano Banderas (cinta)|Tirano Banderas]]* (1993, José Luis García Sánchez), u *[[El perro del hortelano (cinta)|El perro del hortelano]]* (1996, Pilar Miró).

## Premios
Pablo González del Amo recibió en 1983 un Premio Nacional de Cinematografía por a suya labor cinematografica.

## Se veiga tamién
* Cintas con montache de Pablo González del Amo.

## Vinclos externos
*  ''Pablo González del Amo'' en Internet Movie Database.
*  ''Pablo González del Amo'' en Allmovie.
Ezra Pound

**Ezra Weston Loomis Pound** (**Ezra Pound**), naixito de Hailey (Idaho) o 30 d'octubre de 1885 y muerto en Venecia (Veneto, Italia) l'1 de noviembre de 1972, estió un escritor y poeta estausunidense, considerato uno d'os prencipals representants d'a Literatura estausunidense d'o sieglo XX y uno d'os prencipals representants d'a Literatura d'o Modernismo.

## Vinclos externos
Viridiana

***Viridiana*** ye una cinta hispano-mexicana de l'anyo 1961 de cine de drama ambientata dirichita por Luis Buñuel seguntes un guión d'o mesmo Buñuel y de Julio Alejandro, con una banda sonora orichinal de Gustavo Pittaluga y dirección de fotografía de José Fernández Aguayo, que en o suyo reparto incluye a destacatos actors como Silvia Pinal, Francisco Rabal, Fernando Rey, Margarita Lozano, Victoria Zinny, Teresa Rabal, José Calvo, Luis Heredia, Joaquín Roa, José Manuel Martín, Lola Gaos, Juan García Tienda, Sergio Mendizábal y María Isbert.

## Se veiga tamién
* Cine en 1961.
* Cintas de 1961.

## Vinclos externos
*  ''Viridiana'' en IMDb.
*  ''Viridiana'' en AllRovi.
El País (Uruguai)

:*Iste articlo ye sobre un diario uruguayo; ta atros usos, se veiga *'El País (desambigación)***.


***El País**' ye un periodico diario d'Uruguai en castellano publicato en a ciudat de Montevideo y distribuito por Uruguai. Fue fundato o 14 de setiembre de 1918 por os periodistas uruguayos Leonel Aguirre, Eduardo Rodríguez Larreta y Washington Beltrán Barbat. Actualment ye o periodico mas leito d'o país.

## Vinclos externos

*  Pachina web oficial d'o diario ''El País''.

## Referencias
José Sacristán

**José Sacristán** (nombre artistico de **José María Sacristán Turiégano**), naixiu de Chinchón (Comunidat de Madrit, Espanya) o 27 de setiembre de 1937, ye un destacau actor y director cinematografico espanyol, activo en o cine espanyol dende primerías d'os anyos 1960 y con cuantos premios recibius mientres a suya carrera cinematografica.

D'entre a suya amplisma filmografía, se pueden citar as suyas interpretacions en bellas cintas como *[[La ciudad no es para mí]]* (1966, Pedro Lazaga), *[[Sor Citroën]]* (1967, Pedro Lazaga), *[[¡Cómo está el servicio! (cinta)|¡Cómo está el servicio!]]* (1968, Mariano Ozores), *[[Don Erre que erre]]* (1970, José Luis Sáenz de Heredia), *[[Cateto a babor]]* (1970, Ramón Fernández), *[[Vente a Alemania, Pepe]]* (1971, Pedro Lazaga), *[[El abuelo tiene un plan]]* (1973, Pedro Lazaga), *[[Las largas vacaciones del 36]]* (1976, Jaime Camino), *[[Asignatura pendiente]]* (1977, José Luis Garci), *[[Un hombre llamado Flor de Otoño]]* (1978, Pedro Olea), *[[La colmena (cinta)|La colmena]]* (1982, Mario Camus), *[[La vaquilla]]* (1985, Luis García Berlanga), *[[El viaje a ninguna parte (cinta)|El viaje a ninguna parte]]* (1986, Fernando Fernán Gómez), u *[[Cosas que hacen que la vida valga la pena]]* (2004, Manuel Gómez Pereira).

## Se veiga tamién
* Cintas interpretadas por José Sacristán.

## Vinclos externos
*  ''José Sacristán'' en Internet Movie Database.
Adam Carolla

**Adam Carolla**, naixito de Philadelphia (Pennsilvania) o 27 de mayo de 1964, ye un actor, presentador de televisión y locutor de radio estausunidense. Ye muit conoixito en o suyo país por o suyo programa radiofonico *[[The Adam Carolla Podcast]]*

## Vinclos externos
*  ''Adam Carolla'' en IMDb.
* Pachina web oficial d'Adam Carolla.
Don Erre que erre

***Don Erre que erre*** (títol orichinal en castellano, estrenada con iste zaguer títol en Aragón, en aragonés ***Don Terne que terne***) ye una cinta espanyola de l'anyo 1970 de cine de comedia dirichida por José Luis Sáenz de Heredia seguntes un guión d'o mesmo José Luis Sáenz de Heredia y de Rafael J. Salvia, con una banda sonora orichinal d'Ángel Arteaga y una dirección de fotografía de Federico G. Larraya, estando-ne lo suyo productor Andrés Velasco. En o suyo erlenco incluye a destacaus actors como Paco Martínez Soria, Mari Carmen Prendes, José Sacristán, Josele Román, Tomás Blanco, Guillermo Marín, Valeriano Andrés, Alfonso del Real, Manuel Alexandre, Jesús Guzmán, José María Escuer, Patricia Nigel, José Rubio, Félix Dafauce, José María Tasso u Xan das Bolas.

## Argumento
Don Rodrigo Quesada ye una persona muit cabezuda y cerruda siempre que tien la razón. Bel día recibe un cheque d'una empresa danesa que li da la razón en una descusión que teneban de tiempos, por importe de 257 pesetas, y luego marcha enta las oficinas d'o *Banco Universal* ta cobrar-lo. Cuan lo emplegau d'o banco pone las 257 pesetas debant de don Rodrigo, dentran en la oficina uns atracadors que, amás de emportar-se los diners d'a oficina, tamién s'emportan las 257 pesetas que yeran en o mostrador. Cuan marchan os atracadors, don Rodrigo pide que li paguen las suyas 257 pesetas, pero lo caixero d'o banco diz que ya li en han pagau. Prencipia asinas un pleito de don Rodrigo contra lo totpoderoso *Banco Universal*, un banco forano a on lo suyo dirichent en Espanya, don Tomás Briceño, no ye menos cabezudo y cerrudo que don Rodrigo.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''Don Erre que erre'' en Internet Movie Database.
*  /  ''Don Erre que erre'' en FilmAffinity.
Mario Camus

**Mario Camus**, naixiu de Santander (Cantabria) o 20 d'abril de 1935 y muerto en o mesmo puesto o 18 de setiembre de 2021, estió un destacau director cinematografico y guionista espanyol, activo en o cine espanyol dende primerías d'os anyos 1960 y con cuantos premios recibius mientres a suya carrera cinematografica.

D'entre a suya filmografía, se pueden mencionar bellas cintas, como *[[Al ponerse el sol]]* (1967, con Raphael, Serena Vergano, Manuel Zarzo, Jesús Aristu, Erasmo Pascual y Carlos Otero), *[[La colmena (cinta)|La colmena]]* (1982, con Victoria Abril, Francisco Algora, Rafael Alonso, Ana Belén, José Luis López Vázquez, Francisco Rabal, Agustín González y José Sacristán), *[[Los santos inocentes (cinta)|Los santos inocentes]]* (1984, con Alfredo Landa, Francisco Rabal, Terele Pávez, Agustín González y Juan Diego), *[[La casa de Bernarda Alba (cinta)|La casa de Bernarda Alba]]* (1987, con Irene Gutiérrez Caba, Ana Belén, Florinda Chico, Enriqueta Carballeira y Vicky Peña), *[[Sombras en una batalla]]* (1993, con Carmen Maura, Joaquim de Almeida y Tito Valverde), u *[[La playa de los galgos]]* (2002, con Carmelo Gómez, Claudia Gerini, Miguel Ángel Solá, Gustavo Salmerón y Íngrid Rubio).

## Premios
Mario Camus recibió en 1985 un Premio Nacional de Cinematografía y en 1997 o Premio Goya d'Honor en a suya 25<sup>ena</sup> edición por a suya labor cinematografica.

## Se veiga tamién
* Cintas con guión de Mario Camus.
* Cintas dirichidas por Mario Camus.

## Vinclos externos
*  ''Mario Camus'' en Internet Movie Database.
José Luis Sáenz de Heredia

**José Luis Sáenz de Heredia**, naixiu de Madrit o 10 d'abril de 1911 y muerto en ixa mesma capital o 4 de noviembre de 1992, estió un director cinematografico y politico espanyol, con cuantos premios y distincions recibius mientres a suya carrera cinematografica. Muit partidario d'o franquismo (yera primo de José Antonio Primo de Rivera), tamién tenió cargos politicos mientres a dictadura de Francisco Franco, estando-ne amás o director d'a polemica cinta *[[Raza (cinta)|Raza]]*, con guión cinematografico d'o mesmo dictador Franco (con pseudonimo).

D'entre a suya filmografía, se pueden destacar bellas cintas como *[[Raza (cinta)|Raza]]* (1941, con Alfredo Mayo, Ana Mariscal, José Nieto, Blance de Silos, Rosina Mendía, Pilar Soler y Manuel Soto), *[[Todo es posible en Granada]]* (1954, con Merle Oberon, Francisco Rabal, Peter Damon, Rafael Bardem y Félix Dafauce), *[[Historias de la radio]]* (1955, con Francisco Rabal, Margarita Andrey, Xan das Bolas, Alberto Romea, Guadalupe Muñoz Sampedro, José Luis Ozores, Adrián Ortega, José Orjas y José Isbert), *[[La verbena de la Paloma (cinta de 1963)|La verbena de la Paloma]]* (1963, con Concha Velasco, Vicente Parra, Ángel Garasa, Mercedes Vecino, Milagros Leal y Irán Eory), *[[Franco, ese hombre]]* (1964, documental), *[[¡Se armó el belén!]]* (1970, con Paco Martínez Soria, Germán Cobos, Irán Eory, Julia Caba Alba, Rafael López Somoza, Javier Loyola, Erasmo Pascual, Manuel Toscano, Ángel de Andrés), *[[Don Erre que erre]]* (1970, con Paco Martínez Soria, Mari Carmen Prendes, José Sacristán, Josele Román, Tomás Blanco, Guillermo Marín, Valeriano Andrés, Alfonso del Real y Manuel Alexandre), u *[[La decente (cinta)|La decente]]* (1971, con Concha Velasco, Alfredo Landa, José Luis López Vázquez, Fernando Guillén, Josele Román y Julia Caba Alba).

## Se veiga tamién
* Cintas con guión de José Luis Sáenz de Heredia.
* Cintas dirichidas por José Luis Sáenz de Heredia.

## Referencias

## Vinclos externos
*  ''José Luis Sáenz de Heredia'' en Internet Movie Database.
*  ''José Luis Sáenz de Heredia'' en *[[DeCine21]]*.
El alegre divorciado

***El alegre divorciado*** (títol orichinal en castellano, en aragonés ***L'esvurciau alegre***, estrenada con en Aragón con o títol orichinal en castellano) ye una cinta hispano-mexicana de l'anyo 1976 de cine de comedia dirichida por Pedro Lazaga seguntes un guión de Vicente Coello, Mariano Ozores y Alfonso Paso (basau en *[[Anacleto se divorcia]]*, de Pedro Muñoz Seca y Pedro Pérez Fernández). Con una banda sonora orichinal d'Antón García Abril y una dirección de fotografía de Fernando Colín y Carlos Rodríguez, fue producdta por  os productors Gonzalo Elvira y Jesús R. Folgar ta las productoras *[[Estudios Roma]]*, *[[Producciones Orfeo]]* y *[[Filmayer S.A.]]*, y en o suyo elenco incluye a destacaus actors como Paco Martínez Soria, Florinda Chico, Norma Lazareno, José Ángel Espinosa u Fernando Luján.

## Argumento
Ramón Pozuelo y Socorro Velilla son un matrimonio propietario d'un bar en Madrit. Ramón ye una mica astroso y su muller Socorro ye obsesiva d'a limpieza. A cinta prencipia cuan o matrimonio ha de marchar enta Mexico t'asistir-ie a la voda d'o suyo fillo que vive en ixe país y ha de casar con una mexicana. En plegar-ie, Ramón descubre que en Mexico existe l'esvurcio, que en ixas envueltas encara no yera legal en Espanya, y canso d'a obsesión por a limpieza de su muller, decide d'esvurciar-se'n, con l'aduya de lo suyo futuro concunyau, don Felipe, qui sindembargo decide de dar-le un escarmiento y fer-li creyer que s'ha esvurciau cuan en realidat nomás ha estau que una apariencia d'esvurcio que ha preparau con un amigo suyo.

## Elenco

## Se veiga tamién
* Cine en 1976.
* Cintas de 1976.

## Referencias

## Vinclos externos
*  ''El alegre divorciado'' en Internet Movie Database.
*  /  ''El alegre divorciado'' en FilmAffinity.
Pedro Lazaga

**Pedro Lazaga** (nombre artistico de **Pedro Lazaga Sabater**), naixiu de Valls (Alto Campo, Catalunya) o 3 d'octubre de 1918 y muerto en Madrit (Espanya) o 30 de noviembre de 1979, estió un destacau director cinematografico y guionista catalán, activo en o mundo d'o cine espanyol dende meyaus d'os anyos 1940.

D'entre a suya amplisma filmografía, se pueden mencionar bellas cintas como *[[María Morena]]* (1951, con Paquita Rico, José María Mompín y Rafael Luis Calvo), *[[Muchachas de azul]]* (1957, con Analía Gadé, Fernando Fernán Gómez, Tony Leblanc, Licia Calderón, Antonio Ozores, Vicky Lagos y José Luis López Vázquez), *[[La ciudad no es para mí]]* (1966, con Paco Martínez Soria, Doris Coll, Cristina Galbó, Eduardo Fajardo, Rafael Alcántara, Gregorio Alonso, Miguel Armario, Cassen y Margot Cottens), *[[¿Qué hacemos con los hijos? (cinta)|¿Qué hacemos con los hijos?]]* (1967, con Paco Martínez Soria, Mercedes Vecino, Alfredo Landa, María José Goyanes, Irán Eory, José Rubio, Emilio Gutiérrez Caba, Lina Morgan y Manolo Gómez Bur), *[[Sor Citroën]]* (1967, con Gracita Morales, José Luis López Vázquez, Juanjo Menéndez, Rafaela Aparicio, Mari Carmen Prendes, José Sacristán y, Rafael Alonso), *[[El turismo es un gran invento]]* (1968, con Paco Martínez Soria, José Luis López Vázquez, Ingrid Spaey, Antonio Ozores, María Luisa Ponte, Rafael López Somoza y Margot Cottens), *[[Abuelo Made in Spain]]* (1969, con Paco Martínez Soria, Mónica Randall, Mabel Karr, Florinda Chico, Valeriano Andrés, Carmen Lozano, Rafaela Aparicio y Manuel de Blas), *[[Hay que educar a papá]]* (1971, con Paco Martínez Soria, Julia Caba Alba, Máximo Valverde, Marta Baizán, Rafael López Somoza, Rafaela Aparicio y Jaime de Mora y Aragón), *[[Vente a Alemania, Pepe]]* (1971, con Alfredo Landa, José Sacristán, Tina Sáinz, Antonio Ferrandis, Gemma Cuervo, Fernando Guillén y Josele Román), u *[[¡Vaya par de gemelos!]]* (1978, con Paco Martínez Soria, Margot Cottens, María Isbert, Inma de Santis, José María Guillén y Inés Morales).

## Se veiga tamién
* Cintas con guión de Pedro Lazaga.
* Cintas dirichidas por Pedro Lazaga.

## Vinclos externos
*  ''Pedro Lazaga'' en Internet Movie Database.
La ciudad no es para mí

***La ciudad no es para mí*** (títol orichinal en castellano, en aragonés ***A ciudat no ye ta yo***, estrenada en Aragón con o títol orichinal en castellano) ye una cinta espanyola de l'anyo 1966 de cine de comedia dirichida por Pedro Lazaga seguntes un guión de Vicente Coello, Fernando Ángel Lozano (pseudonimo de Fernando Lázaro Carreter) y Pedro Masó, con una banda sonora orichinal d'Antón García Abril y con una dirección de fotografía de Juan Mariné. Produció la cinta lo productor cinematografico Pedro Masó ta la suya productora cinematografica *[[Pedro Masó Producciones Cinematográficas]]*. En o suyo elenco incluye a destacaus actors como Paco Martínez Soria, Doris Coll, Cristina Galbó, Eduardo Fajardo, Rafael Alcántara, Gregorio Alonso, Miguel Armario, Cassen, Margot Cottens, Manolo Gómez Bur, Sancho Gracia, Alfredo Landa, Gracita Morales, María Luisa Ponte, Venancio Muro, José Sacristán, José Sazatornil, Manuel Tejada, Valentín Tornos u Luis Varela. Ye muit conoixida en estar a cinta que inició os grans exitos cinematograficos de l'actor aragonés Paco Martínez Soria.

## Argumento
Agustín Valverde vive en un lugar, él solo dende que fa bellas anyadas lo suyo fillo marchó enta Madrit, a on estudió Medicina y a on s'ha convertiu en un medico famoso, en ixuplidando una mica lo suyo orichen. Antiparte, Agustín ye muit apreciau por los suyos vecins en estar una persona siempre dispuesto a aduyar-los. Un día, Agustín decide marchar a visitar a su fillo y, en plegar-ie en Madrit, se troba en un ambient que no ye pas lo suyo, en tenendo bellas discusions con a suya choven. Tanimientres, fa amistad con una vecina y prencipia a tornar-se imprescindible.

## Elenco

## Premios

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''La ciudad no es para mí'' en Internet Movie DatabaseIMDb.
*  /  ''La ciudad no es para mí'' en FilmAffinity.
*  ''La ciudad no es para mí'' en AlloCiné.
*  ''La ciudad no es para mí'' en IMDb.
¡Vaya par de gemelos!

***¡Vaya par de gemelos!*** (títol orichinal en castellano, en aragonés ***Qué parella de chemelos!***, estrenada en Aragón con o títol orichinal en castellano) ye una cinta espanyola de l'anyo 1978 de cine de comedia dirichida por Pedro Lazaga seguntes un guión adaptau por Vicente Coello (basau en *[[¡Guárdame el secreto, Lucas!]]*, obra teatral de Dionisio Ramos), con una banda sonora orichinal d'Antón García Abril, una dirección de fotografía de Manuel Rojas y una producción cinematografica de Jesús R. Folgar ta las productoras *[[Filmayer Producción, S.A.]]* y *[[Estudios Cinematográficos Roma]]*. A cinta, ambientada en a ciudat aragonesa de Tarazona, incluye en o suyo elenco a destacaus actors como Paco Martínez Soria, Margot Cottens, María Isbert, Inma de Santis, José María Guillén, Inés Morales, Pedro Hurtado, Julián Navarro, Luis Lorenzo, Carmen García Cervera u Concha del Val.

## Argumento
Lucas y Pedro son dos chiminucos que viven en la ciudat aragonesa de Tarazona, toz dos casaus. Lucas ye casau con una muller que li deixa disponer d'o patrimonio familiar sin garra problema y que marcha de vegadas enta Madrit ta fer-ie chuerga. Sindembargo, Pedro ye casau con una muller que li controla dica lo zaguer centimo que gasta. Bel día, Lucas li explica a su chiminuco que ell en casar-se teneba lo mismo problema, dica que Lucas trobó la solución, que yera fer-li creyer a su muller que teneba un fillo naixiu antes de lo suyo matrimonio con ella y que amenistaba disponer de prous dinerss ta mantener-lo, habendo conoixiu en Madrit a Jorge, qui sin saber-lo le subministra materials que Lucas fa servir ta enganyar a su muller.

En conoixer tot ixo, Pedro decide de copiar l'enganyo d'o suyo chirmán y decir-le a su muller, Mariana, que ell tamién heba teniu un fillo con una muller antis de casar-se con ella. Pero Mariana no ye pas como Julia, la muller de Lucas, y amás las cosas bien luego prencipian a complicar-se...

## Elenco

## Se veiga tamién
* Cine en 1978.
* Cintas de 1978.

## Referencias

## Vinclos externos
*  ''¡Vaya par de gemelos!'' en Internet Movie Database.
*  /  ''¡Vaya par de gemelos!'' en FilmAffinity.
Luis Lorenzo

**Luis Lorenzo**, naixito de Madrit o 23 de chulio de 1943, ye un actor espanyol, activo en o mundo d'o cine espanyol dende zaguerías d'os anyos 1970, pero tamién en o mundo d'o teatro espanyol dende primerías d'ixa mesma decada. Ye casau con a tamién actriz Luisa Armenteros.

D'entre a suya filmografía, se puet mencionar bel una d'as suyas interpretacions en bellas cintas como *[[¡Vaya par de gemelos!]]* (1978, Pedro Lazaga), *[[La guerra de los niños]]* (1980, Javier Aguirre Fernández), *[[El liguero mágico]]* (1980, Mariano Ozores), *[[La tía de Carlos (cinta de 1982)|La tía de Carlos]]* (1982, Luis María Delgado), *[[Cristóbal Colón, de oficio... descubridor]]* (1982, Mariano Ozores), *[[El hijo del cura]]* (1982, Mariano Ozores), u *[[Agítese antes de usarla]]* (1983, Mariano Ozores). Tamién ha destacato por os suyos papels en series de televisión como *[[Aquí no hay quien viva]]*, encara que en papels segundarios.

## Vinclos externos
*  ''Luis Lorenzo'' en IMDb.
El turismo es un gran invento

***El turismo es un gran invento*** (títol orichinal en castellano, en aragonés ***O turismo ye un gran invento***, estrenada en Aragón con o suyo títol orichinal en castellano) ye una cinta espanyola de l'anyo 1968 de cine de comedia dirichida por Pedro Lazaga seguntes un guión de Pedro Masó y Vicente Coello y con banda sonora orichinal de Antón García Abril. Producida por Pedro Masó ta las productoras *[[Pedro Masó Producciones Cinematográficas]]* y *[[Filmayer Producción, S.A.]]*, incluye en o suyo elenco a destacaus actors como Paco Martínez Soria, José Luis López Vázquez, Ingrid Spaey, Antonio Ozores, María Luisa Ponte, Rafael López Somoza, Margot Cottens, Pedro Porcel, Erasmo Pascual, Jesús Guzmán, Paco Camoiras u Valentín Tornos.

A cinta fue rodada en Marbella y en Torrelaguna y en a Comunidat de Madrit.

## Argumento
En pleno desarrollo economico en Espanya mientres os anyos 1960 mientres a dictadura franquista, Benito Requejo ye l'alcalde d'un chicot pueblo ficticio aragonés, Valdemorillo del Moncayo. Preocupau en veyer que los chóvens marchan d'o pueblo ta buscar treballo en as ciudaz u en emigrando enta Alemanya, discurre a la fin en devantar en o pueblo un gran centro turistico, asinas que decide marchar a investigar cómo han feito las cosas en a Costa d'o Sol, a on marcha en companyía de Basilio, o secretario municipal, con diners que ha invertiu lo mas cabalero d'o lugar, don Marcial. En plegar en a Costa d'o Sol, Benito y Basilio quedan fundament impresionaus, fendo-ne-ie conoixencia d'un famoso grupo musical alemán, las *Bubby Girls*, que ye de chira por Espanya.

En tornar en Valdemorillo del Moncayo, don Marcial, lo cabalero d'o lugar que dica l'inte ha estau o solo en aportar-ne diners, decide acompanyar-los en o suyo nuevo viache enta Madrit ta presentar lo suyo prochecto a lo ministro encargau d'o turismo. Pero ista vegada lo viache no ye tan placentero como cuan marchoron enta la Costa d'o Sol...

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''El turismo es un gran invento'' en Internet Movie Database.
*  /  ''El turismo es un gran invento'' en FilmAffinity.
Margot Cottens

**Margot Cottens**, naixida de Montevideo (Uruguai) o 9 de chinero de 1922 y muerta en Madrit (Espanya) o 2 de chinero de 1999, estió una destacada actriz uruguaya, encara que desembolicó cuasi toda la suya carrera artista en Espanya, mas que mas en o teatro espanyol encara que tamién en o mundo d'o cine, prencipiando a suya carrera en o cine espanyol en primerías d'os anyos 1960. S'heba formau en interpretación en a escuela que l'actriz catalana Margarida Xirgu teneba en Montevideo.

D'entre a suya ampla filmografía, se pueden mencionar as suyas actuacions en bellas cintas, como *[[Margarita se llama mi amor]]* (1961, Ramón Fernández), *[[La familia y uno más]]* (1965, Fernando Palacios), *[[La ciudad no es para mí]]* (1966, Pedro Lazaga), *[[Sor Citroën]]* (1967, Pedro Lazaga), *[[¿Qué hacemos con los hijos? (cinta)|¿Qué hacemos con los hijos?]]* (1967, Pedro Lazaga), *[[Las que tienen que servir (cinta)|Las que tienen que servir]]* (1967, José María Forqué), *[[El turismo es un gran invento]]* (1968, Pedro Lazaga), *[[Sor ye-yé]]* (1967, Ramón Fernández), *[[¡Cómo está el servicio! (cinta)|¡Cómo está el servicio!]]* (1968, Mariano Ozores), *[[Los que tocan el piano]]* (1968, Javier Aguirre Fernández), *[[Cateto a babor]]* (1970, Ramón Fernández), u *[[¡Vaya par de gemelos!]]* (1978, Pedro Lazaga).

## Se veiga tamién
* Cintas interpretadas por Margot Cottens.

## Vinclos externos
*  ''Margot Cottens'' en Internet Movie Database.
Jonathan Winters

**Jonathan Winters** (nombre artistico de **Jonathan Harshman Winters III**), naixito l'11 de noviembre de 1925 de Bellbrook (Ohio), ye un actor, actor de voz y cantaire estausunidense, activo en o mundo d'a escena estausunidense dende meyatos d'os anyos 1950.

## Vinclos externos

*  Jonathan Winters en IMDb.
María Luisa Ponte

**María Luisa Ponte Mancini**, conoixida profesionalment como **María Luisa Ponte**, naixida de Medina de Rioseco (Valladolit) o 21 de chunio de 1918 y muerta en Aranjuez (Madrit) o 2 de mayo de 1996, estió una destacada actriz espanyola, activa en o mundo d'o teatro espanyol y d'o cine espanyol dende primerías d'os anyos 1930 y con cuantos premios recibius mientres a suya carrera artistica.

D'entre a suya filmografía, se puet destacar beluna d'as suyas interpretacions en bellas cintas como *[[El pisito]]* (1959, Marco Ferreri y Isidoro M. Ferry), *[[El cochecito]]* (1960, Marco Ferreri), *[[La venganza de Don Mendo (cinta)|La venganza de Don Mendo]]* (1961, Fernando Fernán Gómez), *[[El verdugo]]* (1964, Luis García Berlanga), *[[La ciudad no es para mí]]* (1966, Pedro Lazaga), *[[Los chicos con las chicas]]* (1967, Javier Aguirre Fernández), *[[El turismo es un gran invento]]* (1968, Pedro Lazaga), *[[La graduada]]* (1971, Mariano Ozores), *[[La Regenta (cinta)|La Regenta]]* (1974, Gonzalo Suárez), *[[Camada negra]]* (1977, Manuel Gutiérrez Aragón), *[[La tía de Carlos (cinta de 1982)|La tía de Carlos]]* (1982, Luis María Delgado), *[[La colmena (cinta)|La colmena]]* (1982, Mario Camus), *[[La vaquilla]]* (1985, Luis García Berlanga), *[[La Corte de Faraón (cinta)|La Corte de Faraón]]* (cinta, José Luis García Sánchez), u *[[Canción de cuna (cinta de 1994)|Canción de cuna]]* (1994, José Luis Garci).

## Se veiga tamién
* Cintas interpretadas por María Luisa Ponte.

## Vinclos externos
*  ''María Luisa Ponte'' en IMDb.
*  ''María Luisa Ponte'' en Find a Grave.
Mamá cumple 100 años

***Mamá cumple 100 años*** (títol orichinal en castellano, en aragonés ***Mamá fa cient anyadas***, estrenada en Aragón con o títol orichinal en castellano) ye una cinta espanyola de l'anyo 1979 de cine de comedia dirichida por Carlos Saura seguntes un guión d'o mesmo Saura y de Rafael Azcona, con una banda sonora orichinal de Luis de Pablo y una dirección de fotografía de Luis Cuadrado. Producida por Elías Querejeta ta las productoras *[[Elías Querejeta Producciones Cinematográficas]]*, *[[Les Films Molière]]* y *[[Pierson Productions]]*, en o suyo elenco incluye a destacaus actors como Geraldine Chaplin, Fernando Fernán Gómez, Rafaela Aparicio u Amparo Muñoz.

## Se veiga tamién
* Cine en 1979.
* Cintas de 1979.

## Referencias

## Vinclos externos
*  ''Mamá cumple cien años'' en Internet Movie Database.
*  ''Mamá cumple cien años'' en FilmAffinity.
Maggie Smith

**Maggie Smith** (Nombre artistico de **Margaret Natalie Smith**), naixita de Londres o 28 d'aviento de 1934, ye una destacata actriz britanica, activa en o cine britanico dende primerías d'os anyos 1950 y con cuantos premios recibitos mientres a suya carrera cinematografica.

D'entre a suya filmografía, se puet destacar as suyas interpretacions en bellas cintas, como *[[Nowhere to Go (cinta de 1958)|Nowhere to Go]]* (1958, Seth Holt), *[[The V.I.P.s]]* (1963, Anthony Asquith), *[[Othello (cinta de 1965)|Othello]]* (1965, Stuart Burge), *[[Young Cassidy]]* (1965, Jack Cardiff y John Ford), *[[The Prime of Miss Jean Brodie (cinta)|The Prime of Miss Jean Brodie]]* (1969, Ronald Neame), *[[Travels with My Aunt (cinta)|Travels with My Aunt]]* (1972, George Cukor), *[[Death on the Nile (cinta de 1978)|Death on the Nile]]* (1978, John Guillermin), *[[California Suite (cinta)|California Suite]]* (1978, Herbert Ross), *[[A Private Function]]* (1984, Malcolm Mowbray), *[[A Room with a View (cinta)|A Room with a View]]* (1985, James Ivory), *[[The Secret Garden (cinta de 1993)|The Secret Garden]]* (1993, Agnieszka Holland), *[[Tea with Mussolini]]* (1999, Franco Zeffirelli), *[[Gosford Park]]* (2001, Robert Altman), u *[[Ladies in Lavender]]* (2004, Charles Dance).

## Premios
L'actriz Maggie Smith recibió un premio Oscar a la Millor Actriz en 1969 por a suya interpretación de Jean Brodie en a cinta *[[The Prime of Miss Jean Brodie (cinta)|The Prime of Miss Jean Brodie]]*, dirichita por Ronald Neame.

## Se veiga tamién
* Cintas interpretadas por Maggie Smith.

## Vinclos externos

*  ''Maggie Smith'' en IMDb.
*  ''Maggie Smith'' en Internet Broadway Database.
La República (Uruguai)

:*Iste articlo ye sobre un diario uruguayo; ta atros usos, se veiga *'La República***.


***La República**' ye un periodico diario d'Uruguai en castellano publicato en a ciudat de Montevideo y distribuito por tot Uruguai. Fue fundato o 3 de mayo de 1988 por o periodista uruguayo Federico Fasano Mertens, y actualment perteneixe a o grupo archentino *REG S.A.*.

## Vinclos externos

*  Pachina web oficial d'o diario ''La República''.
Travels with My Aunt (cinta)

:*Iste articlo ye sobre una cinta estausunidense de 1972; ta atros usos, se veiga *'Travels with My Aunt (desambigación)***.

***Travels with My Aunt*** (títol en [[Idioma anglés|anglés]], en [[Idioma aragonés|aragonés]] ***Os viaches con mi tía**', estrenada en Aragón con o títol en castellano de *Viajes con mi tía*) ye una cinta estausunidense de l'anyo 1972 de cine de comedia dirichita por George Cukor seguntes un guión de Jay Presson Allen y Hugh Wheeler (basato en *[[Travels with My Aunt (novela)|Travels with My Aunt]]*, de Graham Greene), con una banda sonora orichinal de Tony Hatch y una dirección de fotografía de Douglas Slocombe. En o suyo reparto incluye a destacatos actors como Maggie Smith, Alec McCowen u Louis Gossett Jr., amás de l'actor José Luis López Vázquez.

## Se veiga tamién
* Cine en 1972.
* Cintas de 1972.

## Vinclos externos
*  ''Travels with My Aunt'' en IMDb.
Seiressa

**Seiressa** (*Seiressa* en occitán, *Seyresse* en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Dacs y cantón de Dacs-2.

A suya población ye de 862 habitants (2011) en una superficie de 2,23 km², con una densidat de población de 387 hab/km².

## Demografía

## Administración
### Alcaldes

## Referencias

## Vinclos externos
*  Información de Seiressa en a pachina web d'o INSEE.
Cassen (Landas)

:*Iste articlo ye sobre una comuna occitana en o departamento francés de Landas; ta atros usos, se veiga *'Cassen (desambigación)**''.

**Cassen*' (*Cassen* en [[Idioma occitán|occitán]], *Cassen'' en francés y oficialment) ye una comuna occitana en o departamento francés d'as Landas, rechión de Nueva Aquitania, districto de Dacs y cantón de Costalat de Shalòssa.

A suya población ye de 457 habitants (2007) en una superficie de 5,97 km², con una densidat de población de 77 hab/km².

## Demografía

## Administración
### Alcaldes

## Referencias
Bugey

:*Iste articlo ye sobre una rechión historica de Francia; ta la sinyoría d'o mesmo nombre, se veiga *'Sinyoría de Bugey**''.

**Bugey*' (*Bugê* en [[idioma francoprovenzal]], *Bugey'' en idioma francés y oficialment) ye una rechión historica de Francia, con capital en Belley. Fa parte d'Arpitania y administrativament pende d'o departamento d'Ain.

## Se veiga tamién
* Sinyoría de Bugey.
Gots

**Gots** ye un toponimo en o departamento francés de Gers que puet fer referencia a:

* **[[Gots (Gers)]]** (*Gots* en occitán, *Goux* en francés y oficialment), una comuna occitana en o departamento francés de Gers, rechión d'Occitania, districto de Miranda y cantón de l'Ador gersés.
* **[[Gots (Lomanha)]]** (*Gots* en occitán, *Goutz* en francés y oficialment), una comuna occitana en o departamento francés de Gers, rechión d'Occitania, districto de Condòm y cantón de Florença-Lomanha.

## Se veiga tamién
* Godos.
Ken Page

**Kenneth** "**Ken**" **Page**, naixito de St. Louis (Missouri, Estaus Unius) o 20 de chinero de 1954, ye un actor de voz estausunidense.

## Vinclos externos

*  Ken Page en IMDb.
Districtos de Zaragoza

A ciudat de Zaragoza (Aragón) ye dividida a efectos administrativos en 15 **districtos** municipals, dirichitos por chuntas municipals. O districto rural se subdivide en 14 barrios rurals, rechitos por chuntas vecinals.

## Chuntas municipals

## Chuntas vecinals

## Referencias
*  Concello de Zaragoza: *[https://web.archive.org/web/20220519081255/https://www.zaragoza.es/cont/paginas/estadistica/pdf/Cifras-Zaragoza-2021.pdf Atlas Zaragoza 2021]*.
Barrios Rurals Ueste

**Barrios Rurals Ueste** (en castellano *Barrios Rurales Oeste*) ye como se conoixe a o conchunto de barrios rurals d'a ciudat de Zaragoza (Aragón) situatos a l'ueste d'o casco urbán. dica l'anyo 2006 estió un districto independient, alavez se fusionó con o districto de Barrios Rurals Norte ta formar un unico districto de Barrios rurals

Fan parti d'iste conchunto as localidaz de:

* Alfoceya
* Casetas
* Garrapiniellos
* Monzalbarba
* Venda de l'Olivar
* Villarrapa

Muitas d'istas localidaz estioron municipios independients, pero agora fan parte d'o municipio de Zaragoza.
Cynodon

***Cynodon*** ye un chenero de plantas poacias (graminias) caracterizadas por o suyo creixmento rastrero y a producción d'estolons periodicos que s'enradigan firmes en o suelo.

O chenero concabe d'entre 9 y 60 especies de plantas herbacias, que se troba distribuidas por as rechions temperadas, sub-tropicals y tropicals d'Eurasia y d'Africa. En a Europa mediterrania, o chenero se troba representau por a especie *[[Cynodon dactylon]]*, hierba frecuent y muit adaptable que bellas vegadas empesta os cautivos.

## Descripción
Os plantas d'o chenero *Cynodon* son hierbas baixas, d'entre 10 y 30 cm d'altaria, con un gran creiximiento horizontal con rizomas superficials. Os rizomas forman estolons que gosan dar lugar a nuevos piez a partir de l'orichinal, o que puede fer que a planta cubra grans extensions.

As fuellas son liguladas, que arredolan o tallo principal con a base, y tienen aproximadament os 2/3 superiors sésils. Creixen alternas. A color d'o follamen ye verde clara.

Fan inflorescencias en forma d'espiga, con 3, 4, 5 u dica 6 cabezas chuntas en cada inflorescencia, que s'obren d'una caracteristica forma radial en anglo practicament recto con o tallo que as sustenta. Os tallos que sustentan as espigas florals son os solos tallos que manifiestan un creiximiento vertical en a planta, con a finalidat d'envistar-se por alto d'a hierba, quedar exposau a l'aire, y fer mas fácil a fecundación anemofila.

## Imáchens

Imachen:Cynodon dactylon 1.jpg
Imachen:Cynodon dactylon കറുക.jpg|Gramen rancau d'una zarpada.
Imachen:Eleusine indica 02.jpg|Espiga.


## Notas


## Referencias

## Vinclos externos
Gramenal

Un **gramenal** ye una extensión herbacia en a cual a especie predominant ye o gramen.

Os gramenals se forman en puestos degradaus, frecuentment por a man de l'hombre. O gramen ye una hierba de creiximiento rapedo y propagación vechetativa, o que l'aduya a colonizar grans extensions de terreno antes que a resta d'especies de hierba.

O gramen suporta la sequera y graus de salinidat mas altos que muitas atras especies, por o que os gramenals persistents (aquellos a on que atras especies superiors tardan tiempos en colonizar, u nian nunca gosan fer-lo) pueden trobar-se en puestos exposaus a o viento (como as estivas de montanya) u aman d'a ribera d'a mar. Tamién ye una d'as pocas plantas que colonizan bien l'arena, por o que puede fer-se gramenals sobre dunas costeras.

## Notas


## Referencias

## Vinclos externos
Michel Théato

**Michel Johann Théato** conoixiu como **Michel Theato**, naixiu de Luxemburgo o 22 de marzo de 1878 y muerto en París en l'anyo 1919, estió un atleta luxemburgués que compitió por Francia en os Chuegos Olimpicos de 1900 consiguindo a medalla d'oro en a preba de maratón.

D'a vida de Théato se sape poco pero ye de seguro que no yera recadero d'un forno de pan como a ormino se deciba, si no que yera ebanista.

O suyo club esportivo fue o St. Mandé Atletic Club y suyo mayor exito estió a victoria en a maratón d'os Chuegos Olimpicos de 1900 celebraus en París, a suya ciudat, con una marca de poco menos de tres horas. Ista victoria fue discutida por cuantos atletas, Arthur Newton dició que Michel Théato y Émile Champion aduyaus por a suya conoixencia d'as carreras de París aproveitoron ta fer trampa prenendo alcorces y ganar, por que ell no los vió garra vegada y tampoco no li abanzoron. Istas declaracions no coinciden con as referencias que i hai d'o desarrollo d'a cursa y no explanica o tercer puesto d'Ernst Fast.

Mientres muito tiempo se creyó que yera naixiu de Francia, pero estudios d'Alain Bouillé en a decada de 1990 descubrioron que yera naixiu de Luxemburgo. Isto lo feba o primer medallista olimpico d'o suyo país, pero o COI dició que ell compitió por Francia y a medalla ye d'iste país.

Posteriorment d'os Chuegos se convirtió en un corredor profesional, encara que con poco exito.

## Vinclos externos
*  Michael Theato en os Chuegos Olimpicos.
Susanne Blakeslee

**Susanne Blakeslee** (Los Ángeles, 27 de chinero de 1956) ye una actriz de voz estausunidense.

## Vinclos externos
*  Susanne Blakeslee en IMDb.
Maurice LaMarche

**Maurice LaMarche** (2 de marzo de 1958) ye un actor de voz estausunidense.

## Vinclos externos
*  Maurice LaMarche en IMDb.
Algayón

**Algayón** (en catalán, *El Gaió*) ye un lugar aragonés d'a provincia de Uesca situato en a comarca de Litera, en o municipio de Tamarit de Litera. En o 2011 teneba una población de 285 habitants. En iste lugar se charra o catalán.

## Cheografía
Ye situato a o sud de Litera, mugant con Binéfar.

## Monumentos
*Ilesia de Sant Andreu.
*Poblato ibero-romano d'a Vispesa.
*Poblato ibero de Roda.
*Manantial de los Ullets.

## Referencias
Parque Venecia

**Parque Venecia** ye un barrio de nueva construcción d'a ciudat de Zaragoza situato en o districto de Torrero-La Paz.

Se troba situato chunto a los pinars de Venecia y a o centro comercial Puerto Venecia.

O 6 de chulio de 2023, una important tronada en a val de l'Ebro y parte d'a provincia de Teruel plega en a ciudat de Zaragoza, con una gran manga d'augua y greus inundacions en Parque Venecia.

## Referencias
Sant Antón (Zaragoza)

**Sant Antón** (en castellano *San Antonio*) ye un barrio d'a ciudat de Zaragoza situato en o districto de Torrero. Se troba arredol d'a Ilesia de Sant Antón de Padua.